**Műtárgykészítés**

|  |  |
| --- | --- |
| **Tantárgy neve**: **Műtárgykészítés/ Studio Practice 1-10.** | **Kreditértéke: 2** |
| A **tanóra típusa**: gyakorlat és óraszáma: 52 óra az első félévben és 60 óra a második félévben,**nyelve**: magyar/ 5-6. félév angolAz adott ismeret átadásában alkalmazandó **további** **módok, jellemzők**: -  |
| A **számonkérés** módja: gyakorlatijegyAz ismeretellenőrzésben alkalmazandó **további** (sajátos) **módok: -** |
| A tantárgy **tantervi helye** (hányadik félév): 1., 2., 3., 4., 5., 6., 7., 8., 9. és 10. félév |
| Előtanulmányi feltételek: Intermédián a műtermi gyakorlat párhuzamos felvétele kötelező |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| A műtárgykészítés gyakorlat alapvetően műelemzésre és alkotómunkára alapul, egyszerű, négy félévre bontott program alapján. A rajztól a videóig, különféle technikákban született munkákat a radikális interpretáció technikájával közösen elemezzük. A kurzus az első félévben az alkotómunkához elengedhetetlen objektív és kritikus figyelem kialakítását célozza, a második félévben dramaturgiai, a harmadik és negyedik félévben pedig képnyelvi ismeretek és tapasztalatok szerzése a cél. Alapvető feladat az önálló alkotómunkához elengedhetetlen flexibilis gondolkodás és figyelem elsajátítása.5-10. félév: Beszélgetés, kortárs és a hallgatók által készített művek, valamint a kiadott feladatokra készült munkák közös elemzése, szaktanári konzultáció, feladatok. Cél az önálló alkotómunkához szükséges egyéni művészeti álláspont kialakítása, a kortárs művészeti folyamatok és módszerek megértése és kidolgozása. Egyéni alkotómunka különféle technikákban a rajztól a videóig, festménytől a konceptuális művekig.5-6.: Dialogues about contemporary artworks including the students individual works and of those which were made by the teachers during the lessons. The aim is to create an individual artistic position or perspective for independent creative work and the understanding and developing contemporary art processes and methods. Individual and collective work in various techniques, from drawing to video, from painting to conceptual art. |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| Jean Baudrillard: A tárgyak rendszere. Budapest, Gondolat 1987.Jean-Paul Sartre: A szavak. Budapest, Európa (zsebkönyvek 249.) 1982.Pavel Florenszkij: Az ikonosztáz. Budapest, Corvina 1988.Roland Barthes: Mitológiák. Budapest, Európa, 1983.Wilenski: Modern francia festők. Budapest, Corvina 1976.Guy Debord: A spektákulum társadalma Budapest, Balassi, 2006.Kreativitási gyakorlatok, fafej, indigó - Erdély Miklós művészetpedagógiai tevékenysége 1975-1986, Budapest, Gondolat Kiadó, 2008.Bourriaud, Nicolas: Utómunkálatok. Budapest, Műcsarnok, 2007Tolvaly Ernő - Lengyel András (szerk.): Kortárs Képzőművészeti Szöveggyűjtemény, I.II A & E '93 Kiadó, 1992.Ranciere, Jacques: Esztétika és politika. Budapest, Műcsarnok, 2009.Guy Debord: *La société du spectacle*, 1967, numerous editions; in English: *The Society of the Spectacle*, Zone Books 1995, [ISBN 0-942299-79-5](https://en.wikipedia.org/wiki/Special%3ABookSources/0942299795). *Society of the Spectacle*, Rebel Press 2004, [ISBN 0-946061-12-2](https://en.wikipedia.org/wiki/Special%3ABookSources/0946061122). *The Society of the Spectacle: Annotated Edition*, Bureau of Public Secrets, 2014, [ISBN 978-0-939682-06-5](https://en.wikipedia.org/wiki/Special%3ABookSources/9780939682065). |
| Azoknak az **előírt** s**zakmai kompetenciáknak, kompetencia-elemeknek** a felsorolása, **amelyek kialakításához a tantárgy jellemzően, érdemben hozzájárul** |
| **a) tudása** - Általános és specializált ismeretei vannak a képzőművészeti alkotói tevékenységek alapjául szolgáló folyamatokról és koncepciókról, különös tekintettel a kortárs képzőművészeti tendenciákra itthon és külföldön. Specializált ismeretekkel rendelkezik a képzőművészeti alkotás és kutatás alapjául szolgáló módszerekről, megvalósítási irányokról, lehetőségekről, a kortárs képzőművészeti alkotások megértésének, elemzésének technikáiról.- Specializált ismeretekkel rendelkezik a technikai képeket alkalmazó alkotók, műformák és alkotói módszerek gyakorlatáról és történetéről, tájékozott a kritikus, kísérletező művészeti gondolkodás képviselőiről a modernizmustól napjainkig.**b) képességei** Képes kreatívan cselekedni és reagálni komplex, váratlanul előálló és új stratégiai megközelítést követelő helyzetekben; felhalmozott eszköztárából képes intermédia művészi szándékának megfelelően választani. Művészeti gyakorlatában egyéni látásmódjával és munkamódszerével képes addig ismeretlen művészeti kihívásokra reagálni, a megvalósítás során az anyagok, technikák lehetőségeit alkotó interdiszciplináris módon felhasználni. Képes az alkotói gyakorlata révén új megközelítésekre, tudatosság és átfogó, lényeglátó szemlélet jellemzi a hagyományos és az új médiumok művészeti használata során. Alkotó módon képes használni a tevékenysége alapjául szolgáló technikai, anyagi és információs forrásokat akár új interdiszciplináris műalkotás létrehozása, akár valamely közösségi projekt megvalósítása érdekében.- Alkotó és kreatív módon képes interdiszciplináris kutatásokban részt venni, akár egymástól távoli területek és szempontrendszerek közötti konvergencia lehetőségét felismerni és megmutatni. Önállóan (vagy más művészeti ágak szereplőivel együttműködésben) végzett alkotó tevékenysége kapcsán képes más művészeti ágak elemeit, gyakorlatait beemelni a munkafolyamatba. Az együttműködésben megvalósuló alkotómunkában konstruktív, könnyen keres a művészi kivitelezéshez legjobban illő interdiszciplináris megoldásokat, hatékony kommunikációra képes.**c) attitűdje** - Aktívan keresi az új ismereteket, módszereket, kreatív, dinamikus megvalósítási lehetőségeket. Folyamatos művészeti alkotó tevékenységet folytat. Törekszik arra, hogy egyéni és eredeti módon vegyen részt művészeti produkciók, önálló alkotások létrehozásában. Törekszik arra, hogy művészi attitűdje szellemileg mindig nyitott, önreflektív, kísérletező jellegű legyen.- Folyamatosan kutatja a művészeti gondolkodásmódjához illő új megoldásokat. Elkötelezett a művészeti alkotás szabadsága és öntörvényűsége mellett. Művészeti gyakorlatában a folyamatos tanulást, kísérletezést részesíti előnyben. Szakmája etikai normáit betartja.**d) autonómiája és felelőssége** - Olyan művészeti gondolkodásmódot képvisel, mely aktívan és kritikusan reagál az információs társadalom kihívásaira. Saját képzőművészeti koncepciója alapján alkot, önálló műveit és kooperációit magas színvonal, hozzáértés jellemzi. Rendszeresen kezdeményez, vezet és formál projekteket.- Karakteres, mással össze nem téveszthető művészeti tevékenységet folytat. Alkotásai formai és tartalmi szempontból koherensek. |
| **Tantárgy felelőse: Sugár János** egyetemi tanár DLA habil |
| **Tantárgy oktatásába bevont oktató(k): Bakos Gábor, Eperjesi Ágnes, Kaszás Tamás, KissPál Szabolcs, Langh Róbert, Allan Siegel, Szegedy-Maszák Zoltán** |
| **A tantárgy rövidített címe: Műtárgykészítés** |
| **Tantárgykódja: INM-MŰKÉ** |
| **Felelős tanszéke:** Intermédia Tanszék |
| **Képzési idő szemeszterekben:** 10 félév |
| **Tanórák száma összesen:** 560 tanóra |
| **Tanulmányi követelmények:** A kiadott feladatok elvégzése, aktivitás. |
| **Oktatási módszerek** Műelemzés, klasszikus video art művek és a hallgatók által készített munkák, valamint a kiadott feladatokra készült munkák közös elemzése a radikális interpretáció technikájával. |
| **Javasolt tanulási módszerek:** A műtermi gyakorlatokon való részvétel, a felvetett témák önálló kutatása (könyvtár, internet), a javasolt olvasnivalók ismerete, új témák felvetése. |
| **A hallgató egyéni munkával megoldandó feladatainak száma: Változó.**Alkotómunka különféle technikákban a rajztól a videóig. |
| **Felhasználható fontosabb technikai és egyéb segédeszközök:** whiteboard, számítógép, projektor, videókamera, fotókamera, papír, pasztell, filctoll |
| **Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): korlátozott:30 fő** |